
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 904 

6 Δεκεμβρίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παραχώρηση άδειας για την Ιδρυση, λειτουργία και 
εκμετάλλευση καζίνο στο Νομό Θεσσαλονίκης. ... 1 

Τροποποίηση της υπ’ αριθ. 2032/1944 αποφάσεως 
του Υπουργού Τουρισμού. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1808/24.10.1994 από¬ 
φαση του Υπουργού Τουρισμού. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2064 (1) 


Παραχώρηση άδειας για την ίδρυση, λειτουργία και εκμε¬ 
τάλλευση καζίνο στο Νομό Θεσσαλονίκης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α) Το Ν. 1835/10.3.1989 (ΦΕΚ 76Α71993) «Σύσταση 
Υπουργείου Τουρισμού και ρύθμιση θεμάτων δημόσιας 
διοίκησης». 

β) Το Π.Δ. 459/12.11.1993 (ΦΕΚ 139Α71993) «Ανα¬ 
σύσταση του Υπουργείου Τουρισμού και καθορισμός των 
αρμοδιοτήτων του». 

γ) Το Ν. 2160/1993 (ΦΕΚ 118Α71993) «Ρύθμιση για 
τον Τουρισμό και άλλες διατάξεις». 

δ) Το Ν. 2206/1994 (ΦΕΚ 62Α /1994) «Ίδρυση, Οργά¬ 
νωση, Λειτουργία, Έλεγχος Καζίνων και άλλες διατά¬ 
ξεις». 

ε) Το άρθρο 29α του Ν. 1558/1985 που συμπληρώθηκε 
με το άρθρο 27 του Ν. 2081 /1992. 

στ) Την υπ’ αριθμ. 920/1994 (ΦΕΚ 422Β71994) από¬ 
φαση του Υπουργού Τουρισμού. 

ζ) Την υπ’ αριθμ. 1390/1994 (ΦΕΚ 637Β71994) Κοινή 
Υπουργική Απόφαση των Υπουργών Οικονομικών και Του¬ 
ρισμού «Περί συστάσεως θέσεων Γραμματείας Καζίνων». 

η) Την υπ’ αριθμ. 1310/1.8.1994 απόφαση του Υπουρ¬ 
γού Τουρισμού για τη σύσταση της Επιτροπής που προ¬ 
βλέπει το άρθρο 8 και 9 του Ν. 2206/1994. 
θ) Το άρθρο 57 του Ν. 2224/1994 (ΦΕΚ 112Α71994). 
ή Την από 15.11.1994 με Α.Π. 4945 Επιστολή του Υφυ- 
ποφγού Οικονομικών. 


ια) Την από 5.8.1994 προσφορά (Α.Π. 14). 
ιβ) Το από 13.10.1994 Πρακτικό της Επιτροπής διαγω¬ 
νισμού. 

ιγ) Τις υπ’ αριθμ. 1948/10.11.1994 και 1955/ 
11.11.1994 προσκλήσεις του Υπουργού Τουρισμού. 

ιδ) Το υπ’ αριθμ. πρωτ. 85/1.12.1994 αποδεικτικό κα¬ 
τάθεσης της χρηματικής προσφοράς στην Τράπεζα Ελλά¬ 
δος. 

ιε) Το υπ’ αριθμ. πρωτ. 84/1.12.1994 αποδεκτικό ολο¬ 
σχερούς κατάθεσης του μετοχικού κεφαλαίου της εται¬ 
ρείας ποσού δρχ. 2.000.000.000 και την δήλωση που 
προβλέπεται στην Υ.Α. 920/1994 (ΦΕΚ 422Β ) παρ. 7.1 

(β). 

ιστ) Το γεγονός ότι με την απόφαση αυτή δεν προκαλεί- 
ται δαπάνη εις βάρος του Κρατικού προϋπολογισμού απο¬ 
φασίζει: 

Το Ελληνικό Δημόσιο (εφεξής «Δημόσιο») παραχωρεί 
δια του παρόντος σύμφωνα με: 

α) Το Ν. 2206/19.4.1994 (ΦΕΚ 62Α720.4.1994) 
«Ίδρυση, Οργάνωση, Λειτουργία, Έλεγχος Καζίνων και 
άλλες διατάξεις», 

β) την Υ.Α. 920/1994 (ΦΕΚ 422Β), 
γ) την Α.Π. 14 προσφορά και την αποδοχή της από την 
Επιτροπή διαγωνισμού, 

δ) τις διατάξεις της κειμένης Νομοθεσίας και τις κανονι¬ 
στικές διατάξεις που αφορούν τη λειτουργία των Καζίνων, 
στην Κοινοπραξία ΗΟΟ που συγκροτείται από τις κοινο- 
πρακτούσες εταιρείες δβΚΙθητίΘηί ΗοΐβΙ ΙηοοφΟΓείθά που 
εδρεύει στις Μπαχάμες, θαόΐί ϋηβίθά που εδρεύει στην 
Ιρλανδία, Ριΐιτίθ ΘΙοΓγ 3.Α. που εδρεύει στον Παναμά, οι 
οποίες συγκροτούν την ΓιβΙΙβπίο Ο&δίηοδ που εδρεύει στα 
νησιά Οεγππβη, όλες οι παραπάνω ενεργούσες δια λογα¬ 
ριασμό της ελληνικής ανώνυμης Εταιρείας ΗγαΚ Βορβηογ 
ΗοΙβΙδ εηά Τουπδπι (ΤΗΕ33ΑΙΟΝΙΚΙ) Α.Ε. (εφεξής ο «Κά¬ 
τοχος της Άδειας») - η οποία πληρεί τις οικονομικές, νομι¬ 
κές και τεχνικές προϋποθέσεις, την παρούσα άδεια με το 
σκοπό την ίδρυση και λειτουργία μιας επιχείρησης Καζίνο 
και των συνοδευτικών αυτής εγκαταστάσεων σύμφωνα με 
το άρθρο 2 της παρούσας στην Κοινότητα Νέου ΡυσΙου 
Θεσσαλονίκης, υπό τους όρους και τις προϋποθέσεις που 
διαλαμβάνονται στην απόφαση αυτή (εφεξής η «Άδεια»). 

Άρθρο 1 

1.1. Την ίδρυση, οργάνωση, λειτουργία και έλεγχο του 
Καζίνο που αφορά η παρούσα άδεια διέπουν οι βασικές 






8432 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


αρχές του κεφ. Β άρθρο 8 παρ. 1 του Ν. 2160/1993. 

1.2. Ορισμοί 

Για τους σκοπούς της παρούσης Αδειας και εφ’ όσον 
δεν προβλέπεται άλλως στο παρόν οι όροι που ορίζονται σ' 
αυτήν έχουν την έννοια που τους αποδίδεται στο Ν. 2160/ 
1993 κεφ. Β’ άρθρο 8 παρ. 2 εδ. α', β\ γ\ δ' και στις σχετι¬ 
κές διατάξεις του Ν. 2206/1994. 

1.3. Πεδίο εφαρμογής της Άδειας. 

1.3.1. Ο κάτοχος της άδειας δικαιούται με την παρούσα 
άδεια να λειτουργήσει και εκμεταλλευθεί μια διεθνούς τύ¬ 
που επιχείρηση Καζίνο στην Κοινότητα Νέου Ρυσίου του 
νομού Θεσσαλονίκης. 

1.3.2. Απαγορεύεται στον Κάτοχο της Άδειας η μετα¬ 
φορά της επιχείρησης Καζίνο εκτός της ως άνω θέσης για 
όλη τη διάρκεια του χρόνου παραχώρησης της άδειας. 

1.3.3. Η χορηγούμενη άδεια είναι: 

α) Οριστική, και δεν επιτρέπεται η χορήγηση προσωρι¬ 
νών αδειών ή οποιαδήποτε λειτουργία της επιχείρησης 
κατά παρέκκλιση από τους όρους που καθορίζονται σ’ αυ¬ 
τήν. 

β) Προσωπική, δηλαδή αφορά τη συγκεκριμένη Κοινο¬ 
πραξία (ή Εταιρεία) και τις Κοινοπρακτούσες Εταιρείες ή 
την ιδρυθησόμενη κατά τα παρακάτω Ανώνυμη Εταιρεία 
και τους μετόχους της. 

γ) Ενιαία, δηλαδή δεν μπορεί να διασπασθεί και να 
ασκηθεί ξεχωριστά από καθεμία των κοινοπρακτουσών 
εταιρειών ή μέτοχο. 

1.3.4. Το Δημόσιο αναλαμβάνει την υποχρέωση για χρο¬ 
νικό διάστημα δώδεκα (12) ετών από την έναρξη της λει¬ 
τουργίας της επιχείρησης να μην χορηγούνται άλλες 
άδειες λειτουργίας επιχειρήσεων Καζίνων, με εξαίρεση 
αυτές που προβλέπονται από τις διατάξεις της παρ. 1 του 
άρθρου 1 του Ν. 2206/1994. 

Άρθρο 2 

Εκτέλεση έργων - Χρονοδιάγραμμα 

Α. Ο κάτοχος της Αδειας υποχρεούται με μέριμνα, ευ¬ 
θύνη και με δαπάνες του να προβεί στη δημιουργία πολυ¬ 
τελούς συγκροτήματος Καζίνο διεθνών προδιαγραφών 
στην Κοινότητα Ρυσίου του Νομού Θεσσαλονίκης. 

Η εκτέλεση του έργου αυτού προϋποθέτει ότι ο κάτοχος 
της αδείας θα προβεί σύμφωνα με το αρθ. 7.1 (γ)τηςΥ.Α. 
920/1994 (ΦΕΚ 422Β ) και την προσφορά του: 

1. Στην απόκτηση της κυριότητας γηπέδων με: 

α) την οριστική σύμβαση αγοράς γηπέδου επιφάνειας 
75.500 τ.μ. στην Κοινότητα Νέου Ρυσίου (κοντά στο αε¬ 
ροδρόμιο), που βρίσκεται επί της οδού Αεροδρομίου θεσ/ 
νίκης, σε απόσταση 12 χλμ. από το κέντρο (εφεξής γή¬ 
πεδο 1), για το οποίο υπάρχει το υπ’ αριθ. 6203/ 
25 7.1994 προσύμφωνο αγοράς του συμβολαιογράφου 
Θεσσαλονίκης Γεωργίου Βασιλείου Καπλάνη και το υπό 
στοιχεία Α-1 τοπογραφικό διάγραμμα που συνετάγη από 
τον αρχιτέκτονα μηχανικό Δημήτριο Φαρμάκη. 

β) την οριστική σύμβαση μισθώσεως για γήπεδο επιφά¬ 
νειας περίπου 100.000 τ.μ. στο Δήμο Πηλέας, ιδιοκτησίας 
της Αμερικανικής Γεωργικής Σχολής σε απόσταση 8 χλμ. 
από το κέντρο της θεσ/νίκης (εφεξής γήπεδο 2) σύμ¬ 
φωνα με το από 30.7.1994 ιδιωτικό συμφωνητικό μίσθω¬ 
σης και με το τοπογραφικό διάγραμμα που συνετάγη στις 
27.7.1994 από τον τοπογράφο μηχανικό Δημήτριο Γεωργ. 
Μαμούνη. 

2. Στη δημιουργία των παρακάτω προτεινομένων εγκα¬ 


ταστάσεων και στην κατανομή των χρήσεων, σύμφωνα με 
την υποβληθείσα και γενόμενη αποδεκτή πρόταση αρχιτε¬ 
κτονικής προμελέτης: 

α) Στο γήπεδο 1 του αεροδρομίου θα γίνουν οι ακόλου¬ 
θες εγκαταστάσεις: 

(1) Κατασκευή Καζίνου συνολικής επιφάνειας τουλάχι¬ 
στον 10.000 τ.μ. εκ των οποίων: 

- Χώροι για διεξαγωγή παιχνιδιών: περίπου 3.000 τ.μ. με 
τραπέζια και εΐοΐ πιβοΝηβδ και 

- Χώροι για λοιπές δραστηριότητες: περίπου 7.000 τ.μ. 

Ο κύριος χώρος παιχνιδιών θα διαιρείται σε ένα τμήμα 

επιφάνειας περίπου 1.650 τ.μ. για 66 τραπέζια παιχνιδιών 
και σε ένα άλλο τμήμα επιφάνειας περίπου 1.350 τ.μ. για 
700 μηχανήματα με νομίσματα. 

Τα τραπέζια που περιλαμβάνουν τα ακόλουθα παιχνί¬ 
δια: 

- Αμερικανική Ρουλέτα 32 τραπέζια 

- Μίνι Μπάγκι - Πούντο 8 τραπέζια 

- ΜπλακΤζακα 18 τραπέζια 

- Μπάγκο - Πούντο (14 θέσεις) 8 τραπέζια 

Σύνολο 66 τραπέζια 

Προβλέπεται εκτός του κυρίως χώρου ότι θα υπάρχουν 
και ιδιωτικοί ιδιαίτεροι χώροι παιχνιδιών (ΝΛΙ.Ρ. αίθουσες 
παιχνιδιών - σάλλες - χώροι παιχνιδιών) και σε συνέχεια μ 1 
αυτούς ένας χώρος για «δοίί ςβηπίηο}» ή «οίΐΌΐβ ζ^ητβε». 

Επιπλέον προβλέπεται χώρος 300 τ.μ. που θα χρησιμο¬ 
ποιείται σαν καθιστικό, ένας χώρος θεαμάτων και ψυχα¬ 
γωγίας 600 θέσεων, δύο εστιατόρια (το ένα θα προσφέρει 
γεύματα υψηλής ποιότητας με 60 διαφορετικά πιάτα και 
το άλλο θα σερβίρει ως μπουφές μέχρι 230 πιάτα), αρκετά 
μπαρ και καθιστικά. 

Το Καζίνο θα διαθέτει επίσης τρεις άλλους χώρους για 
παροχή υπηρεσιών στους πελάτες: μία αίθουσα πελατών 
για ανεπίσημες συναντήσεις, μια Σουίτα Φιλοξενίας για 
επίσημες συναντήσεις και ένα Επιχειρηματικό Κέντρο 
(όυδίηθδδ οθπΙθγ) για παροχή γραμματειακών, μεταφραστι¬ 
κών, τηλεφωνικών κ.α. υπηρεσιών. 

Επίσης προβλέπονται εγκαταστάσεις υποστήριξης του 
Καζίνου (γραφεία διοίκησης, εξυπηρέτησης υπαλλήλων, 
εξαργύρωσης, ταμεία, τράπεζα κ.λπ.) και άλλοι απαραίτη¬ 
τοι βοηθητικοί χώροι (αποθήκες εξοπλισμού, τροφίμων, 
ποτών, ννθ) χώροι μηχανολογικών και ηλεκτρολογικών 
εγκαταστάσεων κ.λπ. 

(2) Κατασκευή υπαίθριων χώρων στάθμευσης, επιφά¬ 
νειας 25.000 τ.μ. για εξυπηρέτηση 1000 περίπου οχημά¬ 
των. 

β) Στο γήπεδο 2 της Αμερικανικής Γ εωργικής Σχολής 
προβλέπονται οι ακόλουθες εγκαταστάσεις: 

(1) Ξενοδοχείο 5 αστέρων δυναμικότητας 150 δωμα¬ 
τίων (129 Δωμάτια και 21 σουίτες), με αρκετές εγκατα¬ 
στάσεις αναψυχής και εστίασης (2 εστιατόρια, 2 μπαρ, 2 
πισίνες, γυμναστήριο, σάουνα, γήπεδα τέννις και δςυβδίι, 
καταστήματα και εγκαταστάσεις υποστήριξης επιχειρημα¬ 
τιών (αίθουσα συσκέψεων, αίθουσα συναντήσεων κ.λπ.). 

Παρατίθενται κατωτέρω προκαταρκτικό πρόγραμμα με 
λεπτομερή ανάλυση των χώρων του ξενοδοχείου. 

(2) Συνεδριακό κέντρο 1000 ατόμων επιφάνειας 1000 
τ.μ. (το οποίο ως προς τις υπόλοιπες εγκαταστάσεις θα 
εξυπηρετείται από το ξενοδοχείο) και θα περιλαμβάνει αί¬ 
θουσα εκδηλώσεων, 7 αίθουσες συνεδριάσεων, 2 αίθου¬ 
σες συσκέψεων και εγκαταστάσεις υποστήριξης. 

(3) Υπόγειος /ή εστεγασμένος χώρος στάθμευσηφγια 

225 αυτοκίνητα. 

(4) Υπαίθριοι χώροι στάθμευσης για 300 - 350 αυτοκί¬ 
νητα. 

Ο κάτοχος της Αδειας υποχρεούται να εξασφαλίσει την 
παραχώρηση στο Ελληνικό Δημόσιο άνευ χρηματικού αντι¬ 
τίμου της χρήσης του Συνεδριακού Κέντρου για εκδηλώ¬ 
σεις που θα διοργανώνει το Ελληνικό Δημόσιο (Συνέδρια, 
σεμινάρια, επιμορφωτικές εκδηλώσεις) υπό τις ακόλου¬ 
θες προϋποθέσεις: 

(α) Το Ελληνικό Δημόσιο θα ειδοποιεί τον Κάτοχο της 
Αδειας εγγράφως σχετικά με την πρόθεσή του να χρησι¬ 
μοποιήσει το Συνεδριακό Κέντρο τουλάχιστον προ τεσσά¬ 
ρων (4) μηνών από της ημερομηνίας που προτίθεται να 
χρησιμοποιήσει το Συνεδριακό Κέντρο ώστε να διασφαλί¬ 
ζεται η απρόσκοπτη διαμόρφωση του χρονοδιαγράμματος 
εκμετάλλευση του Κέντρου αυτού. 

(β) Η πιο πάνω έγγραφη ειδοποίηση του Ελληνικού Δη¬ 
μοσίου θα περιλαμβάνει ακριβή περιγραφή του είδους της 
εκδήλωσης, του αριθμού των συμμετεχόντων και του χρό¬ 
νου διάρκειας της. 

(Υ) Η χρήση του Συνεδριακού Κέντρου από τους συνέ¬ 
δρους θα είναι η πρέπουσα και θα αρμόζει στην διαρρύθ¬ 
μιση και τη δυναμικότητα του κέντρου αυτού ώστε να μην 
προξενεί φθορές ή και βλάβες στις εγκαταστάσεις και τον 
εξοπλισμό. Ο κάτοχος της Αδειας θα εκδώσει κανονισμό 
λειτουργίας του Συνεδριακού Κέντρου πουθ θα είναι σύμ¬ 
φωνος με το πνεύμα των εις τα ανωτέρω α και β αναφερο- 
μένων. 

Όσον αφορά την κατασκευή των παραπάνω εγκατα¬ 
στάσεων της παρ. 2 ο Κάτοχος της Αδειας υποχρεούται 
να: 

- Έχει πλήρη γνώση των συνθηκών που υφίστανται σή¬ 
μερα στην περιοχή, που καλύπτει η Άδεια αυτή, από την 
άποψη γενικών διευκολύνσεων, εξυπηρετήσεων και έρ¬ 
γων υποδομής, κοινής ωφελείας και τις δυνατότητες που 
παρέχουν αυτά. 

- Λόγω ανάπτυξης της επιχείρησης Καζίνο και των συνο¬ 
δευτικών αυτής πάσης φύσεως εγκαταστάσεων σε εκτός 
σχεδίου πόλεως έκταση να τηρήσει τους όρους και τους 
περιορισμούς δόμησης που αφορούν την ανέγερση Ξενο¬ 
δοχειακών μονάδων σε εκτός σχεδίου περιοχή. 

- Προβεί σε επένδυση σύμφωνα με τους ισχύοντες πολε- 
οδομικούς κανόνες και ρυθμίσεις για το είδος των κτιρίων, 
την χρήση και άλλα στοιχεία και τις τεχνικές προδιαγρα¬ 
φές του Ε.Ο.Τ. 

- Προβεί στη λήψη των απαραιτήτων οικοδομικών και λοι¬ 
πών αδειών και εγκρίσεων (περιβαντολλογικών όρων 
κ.λπ.) με αποκλειστική ευθύνη του σύμφωνα με τους νό¬ 
μους, που εκάστοτε ισχύουν και δεδομένου ότι η χορή¬ 
γηση της παρούσας Αδειας δεν συνεπάγεται οποιαδήποτε 
δυνατότητα παρέκκλισης από τις ισχύουσες πολεοδομι- 
κές διατάξεις. 

- Προβεί στην έγκριση των μελετών εφαρμογής των κτι- 
ριακών και λοιπών εγκαταστάσεων από τις αρμόδιες Υπη¬ 
ρεσίες του Υ.ΠΕ.ΧΩ.Δ.Ε. του Υπουργείου Τουρισμού και 
του Ε.Ο.Τ. για τον έλεγχο της συμμόρφωσής τους αφ’ 
ενός μεν προς τις ισχύουσες τεχνικές προδιαγραφές και 
τις κείμενες διατάξεις γενικώτερα αφ' ετέρου δε προς την 
(Α.Π. 14/5.8.1994) προσφορά του που έγινε δεκτή από 
την Επιτροπή διεξαγωγής του διαγωνισμού. 

3. Μελλοντικά σχέδια επέκτασης. 

Ο κάτοχος της Αδειας επιτρέπεται να υλοποιήσει τα 


μελλοντικά σχέδια που αφορούν σύμφωνα με την προ¬ 
σφορά του: 

α) την επέκταση του ξενοδοχείου κατά εκατό (100) δω¬ 
μάτια και 

β) την επέκταση του υπαίθριου χώρου στάθμευσης κατά 
εκατόν είκοσι πέντε (125) θέσεις. 

Β. Χρονοδιάγραμμα εκτέλεσης έργου και έναρξης λει¬ 
τουργίας της επιχείρησης Καζίνο. 

1. Ο κάτοχος της Αδειας υποχρεούται να έχει ολοκλη¬ 
ρώσει την κατασκευή και τον εξοπλισμό και να θέσει σε 
λειτουργία όλες τις εγκαταστάσεις της ιδρυθησομένης 
επιχείρησης Καζίνο και των συνοδευτικών αυτής εγκατα¬ 
στάσεων σύμφωνα με την προσφορά του ως εξής: 

α) Του Καζίνο. Εντός δεκαέξι (16) μηνών από την ημε¬ 
ρομηνία χορήγησης της σχετικής οικοδομικής αδείας. 

β) Των ξενοδοχείων και του Συνεδριακού Κέντρου. 
Εντός είκοσι τεσσάρων (24) μηνών από την ημερομηνία 
χορήγησης της σχετικής οικοδομικής αδείας. 

Η ολοκλήρωση των εργασιών κατασκευής και η έναρξη 
της λειτουργίας των παραπάνω εγκαταστάσεων θα πιστο¬ 
ποιηθεί από την αρμόδια Επιτροπή Καζίνων με έκθεσή της 
προς τον Υπουργό Τουρισμού. 

Ο παραπάνω χρόνος εκτέλεσης των έργων μπορεί να 
παρατείνεται μέχρι το 1 /4 αυτού. Μετά τη λήξη της παρα¬ 
πάνω παράτασης θα κινείται η διαδικασία ανάκλησης της 
αδείας για την μη έγκαιρη εκτέλεση του έργου και την κή¬ 
ρυξη του κατόχου της αδείας εκπτώτου. 

2. Η λειτουργία της επιχειρήσεως Καζίνο επιτρέπεται να 
αρχίσει στο γήπεδο (1) με την έγκαιρη κατά τα ανωτέρω 
ολοκλήρωση της κατασκευής του Καζίνο και την σχετική 
πιστοποίηση από την αρμόδια Επιτροπή. 

Άρθρο 3 

Οικονομικές Υποχρεώσεις Κατόχου Αδείας 

Για την παραχώρηση της Αδείας για την ίδρυση, λει¬ 
τουργία και εκμετάλλευση της επιχείρησης Καζίνο ο κάτο¬ 
χος της αδείας υποχρεούται και εγγυάται να εκπληρώσει 
στο ακέραιο όλες τις παρακάτω υποχρεώσεις του σύμ¬ 
φωνα με το Ν. 2206/1994 και την προσφορά του. 

3.1. Οικονομικές υποχρεώσεις προ της παραχώρησης 
της Αδείας. 

3.1.1. Καταβολή μετοχικού κεφαλαίου. 

Για τη χορήγηση της αδείας έχει καταβληθεί από τον 
κάτοχο της άδειας εξ ολοκλήρου μετοχικό κεφάλαιο δύο 
(δις) εκατομμυρίων (2.000.000.000) δραχμών βάσει του 
υπ’ αριθμ. πρωτοκ. 84/1.12.1994 Πρακτικού των Μελών 
της Κοινοπραξίας ΗΟΟ (ΗΟΟ Οοηδοίπυπι). 

3.1.2. Καταβολή Χρηματικής Προσφοράς 

Γ ια την παραχώηρηση της παρούσης άδειας ο κάτοχος 
της Άδειας κατέθεσε το ποσό των δρχ. 7.800.000.000 
όπως αποδεικνύεται από το υπ’ αριθμ. 32543/1994 τρι¬ 
πλότυπο είσπραξης της Τράπεζας της Ελλάδος (παρ. 9.2 
Υ.Α. 920/1994/ΦΕΚ 422 Β ). 

3.2. Οικονομικές υποχρεώσεις μετά την παραχώρηση 
της Αδείας 

3.2.1. Επένδυση 

Εντός των προθεσμιών του χρονοδιαγράμματος του άρ¬ 
θρου 2Β ο κάτοχος της Αδείας υποχρεούται να πραγματο 
ποιήσει επένδυση αναλυτικού, ενδεικτικού προϋπολογι¬ 
σμού ως κατωτέρω που θα καλύψει τις δαπάνες κατα¬ 
σκευής και εξοπλισμού της επένδυσης σύμφωνα με τις 
προδιαγραφές της προσφοράς του κατόχου της Αδείας. 

Ενδεικτικό Προϋπολογισμός έργων 


- Οικόπεδα 

1.840 εκατ. δρχ. 

- Κτιριακές Εγκαταστάσεις Καζίνου 

3.450 εκατ. δρχ. 

- Εξοπλισμός Καζίνου 

2.760 εκατ. δρχ. 

- Κτιριακές Εγκαταστάσεις και 


Εξοπλισμός Ξενοδοχείου 


και Συνεδριακού Κέντρου 

9.200 εκατ. δρχ. 

- Παρεπόμενα έξοδα 

1.610 εκατ. δρχ. 

ΣΥΝΟΛΟ 

18.860 εκατ. δρχ. 

- Έξοδα τόκων 


στην περίοδο κατασκευής 

3.910 εκατ. δρχ. 

- Έξοδα πρώτης εγκατάστασης και αρχικό 

κεφάλαιο κίνησης 

920 εκατ. δρχ. 

ΣΥΝΟΛΟ 

23.690 εκατ. δρχ. 

3.2.2. Ενδειτικός αριθμός μηχανημάτων για την έναρξη 

λειτουργίας του Καζίνο. 


Κατά την έναρξη λειτουργίας του Καζίνο ο Κάτοχος της 

Αδείας πρέπει να έχει εγκαταστήσει τουλάχιστον τα παρα- 

κάτω παιχνίδια: 


Ρουλέτες 

32 

Μίνι Μπάγκο-Πούντο 

8 

Μπλάκ-Τζακ 

18 

Μπάγκο-Πούντο 14 θέσεων 

8 


3.2.3. Νέες θέσεις εργασίας 

Ο κάτοχος της αδείας μεριμνά για τη δημιουργία των 
παρακάτω θέσεων εργασίας για τους κατοίκους της πε¬ 
ριοχής, ανάπτυξη της επιχείρησης Καζίνο και των συνο¬ 
δευτικών αυτών εγκαταστάσεων 765 νέες θέσεις εργα¬ 
σίας. 

- κατά το στάδιο της κατασκευής: 765 νέες θέσεις εργα¬ 
σίας. 

- Για τη λειτουργία του Καζίνο και των συνοδευτικών 

εγκαταστάσεων: 938 νέες θέσεις εργασίας. 

3.2.4. Αμεσα Οικονομικά οφέλη για το Δημόσιο. 

α) Ειδικό ετήσιο τέλος υπέρ του Δημοσίου. 

Ο κάτοχος της άδειας υποχρεούται να καταβάλει στο 
Δημόσιο ειδικό ετήσιο τέλος ποσού 1.200.000.000 δραχ¬ 
μών το οποίο θα αποδίδεται στον Ε.Ο.Τ. με την καταβολή 
σ’ αυτόν μηνιαίως από την έναρξη λειτουργίας του Καζίνο 
και καθ’ όλη τη διάρκεια της λειτουργίας των διατάξεων 
του Φ.Π.Α. αναλογικά εφαρμοζομένων για την είσπραξη 
του ποσού αυτού. 

β) Συμμετοχή του Δημοσίου στα μικτά κέρδη των παιχνι- 
διών. 

Ο κάτοχος της αδείας υποχρεούται να καταβάλει στο 
Ελληνικό Δημόσιο για τη συμμετοχή του Δημοσίου στα μι¬ 
κτά κέρδη των παιχνιδιών ποσοστό 30% σύμφωνα με το Ν. 
2206/1994 (αρθ. 2 παρ. 8α) και την προσφορά του που 
έγινε αποδεκτή. 

Η συμμετοχή αυτή υπολογίζεται και καταβάλλεται μη¬ 
νιαία και εισπράττεται κατά τις διατάξεις για το Φόρο Προ¬ 
στιθέμενης Αξίας. 

γ) Τέλη και δικαιώματα υπέρ της Τοπικής Αυτοδιοίκη¬ 
σης. 

Οι επιχειρήσεις Καζίνων εξομοιώνονται ως προς την κα¬ 
ταβολή τελών και δικαιωμάτων υπέρ της Τοπικής Αυτο¬ 
διοίκησης με τις επιχειρήσεις ξενοδοχείων πολυτελείας. 

δ) Λοιπά έσοδα υπέρ του Δημοσίου. 

Ο κάτοχος της αδείας υπόκειται σε όλες τις υποχρεώ¬ 
σεις για φόρους, τέλη και δικαιώματα που προβλέπονται 
από τους νόμους και αφορούν τη δραστηριότητα των ανω¬ 
νύμων εταιρειών στην Ελλάδα. 


- Τα μικτά κέρδη παιχνιδιών δεν υπόκεινται σε φόρο προ¬ 
στιθέμενης αξίας είτε τα μικτά κέρδη προέρχονται από 
δίοΐ ητιεοΙιίπΘδ είτε από άλλα παιχνίδια στο Καζίνο. 

-Τα φιλοδωρήματα δεν αποτελούν μέρος των μικρών 
κερδών παιγνίων αλλά των κερδών της επιχείρησης. 

ε) Βεβαίωση κάθε φύσης εσόδων του Δημοσίου. 

Με κοινή απόφαση των Υπουργείων Οικονομικών και 
Τουρισμού θα καθορισθούν όλα τα έγγραφα και μηχανικά 
μέσα για την βεβαίωση κάθε φύσης εσόδων του Δημοσίου 
επί πλέον εκείνων που προβλέπονται από τις γενικές δια¬ 
τάξεις. 

3.2.5. Παρεπόμενα οφέλη για την Εθνική Οικονομία. 

Ο κάτοχος της αδείας μεριμνά και εγγυάται σύμφωνα με 
την προσφορά του τα εξής: 

α) Την εισαγωγή κεφαλαίων από το εξωτερικό και την 
πραγματοποίηση παρεπομένων επενδύσεων για την τό¬ 
νωση της Ελληνικής Οικονομίας και την ανάπτυξη της πε¬ 
ριοχής εγκατάστασης και λειτουργίας του Καζίνο και των 
άλλων περιοχών που θα πραγματοποιηθούν όπως περι- 
γράφονται στο αρθ. 2Α, παρ. 2(β) (1) της παρούσας. 

β) Τη δημιουργία των εγκαταστάσεων και έργων ειδικής 
τουριστικής υποδομής για την προσέλκυση στην Ελλάδα 
υψηλής στάθμης τουριστών, δηλ. Συνεδριακού Τουρισμού 
όπως περιγράφονται στο αρθ. 2Α, παρ. 2(β) (2) της παρού¬ 
σας. 

γ) Για τη δημιουργία νέων θέσεων εργασίας για τους κα¬ 
τοίκους της περιοχής ανάπτυξης του Καζίνο όπως περι- 
γράφονται ανωτέρω στο 3.2.3. 

Αρθρο 4 

Λειτουργία του Καζίνο - Εποπτεία - 
Πληροφορίες 

4.1. Λειτουργία του Καζίνο. 

4.1.1 Ο κάτοχος της αδείας υποχρεούται να λειτουργεί 
την επιχείρηση Καζίνο όπως θα εγκρίνεται εκάστοτε από 
την αρμόδια Επιτροπή κατόπιν αιτήσεώς του προς Αυτήν, 
καθ’ όλη τη διάρκεια του έτους και σε ωράριο που θα κα¬ 
θορίζεται από την επιχείρηση - μη υποκείμενη σε περιορι¬ 
σμό ωραρίου με εξαίρεση τον αναγκαίο χρόνο για τις επι¬ 
σκευές και συντηρήσεις του, που θα προεγκρίνονται από 
την Επιτροπή Καζίνων μετά από αίτηση του κατόχου της 
Αδειας προς Αυτήν και θα παρακολουθούνται από Αυτήν. 

4.2.1. Ο τρόπος λειτουργίας του Καζίνο θα είναι σύμ¬ 
φωνα με τις διαδικασίες που προβλέπονται στην προ¬ 
σφορά και ενεκρίθησαν από την Επιτροπή Καζίνων. 

Ο κρατικός έλεγχος θα ασκείται κατά τρόπο που δεν θα 
επηρέαζει την λειτουργία του Καζίνο και χωρίς καμμία 
χρηματική επιβάρυνση για τον κάτοχο της αδείας. 

4.1.3. Ο κάτοχος της αδείας υποχρεούται να μεριμνά 
όπως η λειτουργία των παραπάνω και γενικά όλων των 
εγκαταστάσεων του όλου συγκροτήματος διατηρείται 
καθ’ όλη τη διάρκεια της παραχώρησης της Αδείας εις 
υψηλό τουριστικό επίπεδο και να ασκεί την εκμετάλλευση 
αυτή υποδειγματικά ώστε να ανταποκρίνεται α) στις λει¬ 
τουργικές απαιτήσεις για να εξασφαλίζεται από κάθε 
άποψη ή βιωσιμότητα της επιχείρησης και η εξυπηρέτηση 
των πελατών ημεδαπών και αλλοδαπών, β) στις περιβαλ¬ 
λοντικές απαιτήσεις ώστε να προκαλείται η ελάχιστη κοι¬ 
νωνική όχληση από την ανάπτυξη του Καζίνο στο άμεσο 
κοινωνικό και φυσικό περιβάλλον και γ) στις οικονομικές 
υποχρεώσεις προς τους παίκτες και το Δημόσιο. 

4.1.4. Κάθε παράβαση των παραπάνω θα συνεπάγεται 

για τον Κάτοχο της Αδειας τις κυρώσεις της παρ. 5.1. 

4.1.5. Τα παιχνίδια που επιτρέπεται να παίζονται εντός 
του Καζίνο, ο τρόπος διεξαγωγής τους η ηλικία των ατό¬ 
μων που εισέρχονται σ' αυτά, η διαδικασία εισόδου και το 
ωράριο λειτουργίας του καζίνο καθορίζονται από τις διαδι¬ 
κασίες των παρ. 7, 8, 9, 10 και 21 του άρθρου 3 του Ν. 
2206/1994 «Λειτουργία των Καζίνων», τις οποίες υποχρε- 
ούται να τηρεί ο Κάτοχος της Αδείας. 

4.1.6. Ο Κάτοχος της Αδείας υποχρεούται να τηρεί τον 
κανονισμό διεξαγωγής εντός του Καζίνου που θα καθορι- 
σθεί με την Υπουργική Απόφαση σύμφωνα με το αρθ. 3 
παρ. 8 του Ν. 2206/1994. Με την ίδια απόφαση θα ρυθμί¬ 
ζεται η λήψη φιλοδωρημάτων από το προσωπικό. 

4.1.7. Οι προϋποθέσεις πρόσληψης και εργασίας των 
απασχολουμένων στο Καζίνο και κάθε αναγκαίος έλεγχος 
για την τήρηση της δημόσιας τάξης θα καθορισθούν σύμ¬ 
φωνα με τη διάταξη της παρ. 6 του άρθρου 3 του Ν. 2206/ 
1994 και της παρ. 3 του άρθρου 4 του Ν. 2206/1994. Οι 
κυρώσεις παραβίασης των σχετικών διατάξεων καθορίζο¬ 
νται από την παρ. 6 του άρθρου 4 του Ν. 2206/1994. 

4.2. Εποπτεία των Καζίνων. 

4.2.1. Η λειτουργία της Επιχείρησης Καζίνο υπόκεινται 
στον έλεγχο του Κράτους, που θα ασκείται από την Επι¬ 
τροπή Εποπτείας της λειτουργίας των Καζίνων. 

5.2.2. Ο διοικητικός έλεγχος ασκείται από το Υπουρ¬ 
γείο Τουρισμού και περιλαμβάνει τα αναφερόμενα στην 
παρ. 4 του άρθρου 3 του Ν. 2206/1994. 

4.2.3. Η διαδικασία ελέγχου των μηχανημάτων, των 
προμηθευτών, των κατασκευαστών ή διανομέων των μέ¬ 
σων και υλικών διεξαγωγής των παιχνιδιών περιλαμβανο- 
μένων των μηχανημάτων με νομίσματα θα καθοριστεί με 
απόφαση του Υπουργού Τουρισμού κατόπιν εισηγήσεως 
της Επιτροπής. 

Τις άδειες καταλληλότητας χορηγεί η Επιτροπή κατόπιν 
ελέγχου των υποβαλλομένων αιτήσεων με απόφασή της 
που εγκρίνεται από τον Υπουργό Τουρισμού. 

4.2.4. Επιτρέπεται να καθορίζονται, να συμπληρώνο¬ 
νται ή τροποποιούνται οι προδιαγραφές των μηχανημάτων 
τα επιτρεπόμενα παιχνίδια οι ασκούμενοι έλεγχοι και οι 
επιθεωρήσεις των αρμοδίων οργάνων (αρθρ. 3 παρ. 11 Ν. 
2206/1994). 

Αρθρο 5 

Παραβάσεις και κυρώσεις - Ανάκληση της Αδειας - 
Απαγορεύσεις - Πληροφορίες 

5.1. Κυρώσεις παράβασης των όρων λειτουργίας 

Σε περίπτωση παράβασης των όρων λειτουργίας η Επι¬ 
τροπή Εποπτείας με αιτιολογημένη απόφασή της: 

α) Επιβάλλει πρόστιμο από δραχμών ενός εκατομμυρίου 
(1.000.000) μέχρι πεντακοσίων (500.000.000) για κάθε 
παράβαση και σε περίπτωση υποτροπής μέχρι το διπλάσιο 
των ποσών αυτών. 

β) Ανακαλεί προσωρινά μέχρι τρεις (3) μήνες ή οριστικά 
την Αδεια λειτουργίας της επιχείρησης. 

Οι αποφάσεις των παραπάνω περιπτώσεων (α) και (β) 
είναι αμέσως εκτελεστές και δεν υπόκεινται σε ανα¬ 
στολή. 

5.2. Ανάκληση της Αδειας Λειτουργίας 

Ο κάτοχος της Αδείας κηρύσσεται έκπτωτος και ανακα¬ 
λείται οριστικά ή Άδεια λειτουργίας της Επιχείρησης Κα¬ 
ζίνο για τους παρακάτω, ενδεικτικούς λόγους: 

α) Για την κατά παρέκκλιση της Αδείας λειτουργίας της 


επιχείρησης Καζίνο. 

β) Για την τμη εμπρόθεσμη και προσήκουσα έναρξη και 
εκτέλεση των έργων που αναφέρονται και περιγράφονται 
στο άρθρο 2 της παρούσας καθώς επίσης αναστολή της 
προόδου εκτελέσεως των εργασιών αυτών από υπαιτιό¬ 
τητα του Κατόχου της Αδειας για σημαντικό χρονικό διά¬ 
στημα. 

γ) Γ ια την πέρα των δέκα (10) ημερών υπαίτια καθυστέ¬ 
ρηση περί την εμπρόθεσμη καταβολή των παραπάνω 
(άρθρ. 3) οικονομικών υποχρεώσεων (ποσοστών ή παγίων 
ποσών) υπέρ Ε.Ο.Τ., Δημοσίου κ.λπ. 

δ) Γ ια την κατά σύστημα παρακώλυση του ελέγχου λει¬ 
τουργίας του Καζίνο υπό των αρμοδίων Κρατικών Αρχών 
και Οργάνων. 

ε) Γ ια την αναιτιολόγητη μη άμεση καταβολή των κερ¬ 
δών στους παίκτες του Καζίνο. 

στ) Λόγω θέσεως του Κατόχου της Αδείας υπό καθε¬ 
στώς εκκαθαρίσεως της περιουσίας του ή υπό αναγκα¬ 
στική διαχείριση ή λόγω κηρύξεώς του σε κατάσταση πτω- 
χεύσεως ή λόγω παύσης των πληρωμών. 

ζ) Σε όλες τις παραπάνω περιπτώσεις και σε κάθε άλλη 
περίπτωση που προβλέπεται στην παρούσα ή έκπτωση 
του Κατόχου της Αδείας, η ανάκληση της Αδείας γίνεται 
με απόφαση του Υπουργού Τουρισμού μετά σύμφωνη 
γνώμη της Επιτροπής Εποπτείας των Καζίνο και επιφέρει 
την αυτοδίκαιη ανάκληση όλων των επ’ ονόματι του Κατό¬ 
χου της Αδείας αδειών λειτουργίας του Καζίνο και των συ¬ 
νοδευτικών της εγκαταστάσεων. 

5.3. Απαγορεύσεις 

Απαγορεύεται στους υπαλλήλους του Κατόχου Αδείας 
Λειτουργίας του Καζίνου, στα μέλη του Διοικητικού Συμ¬ 
βουλίου, στον Διευθύνοντα Σύμβουλο ή μέτοχο των Κατό¬ 
χων Αδειών λειτουργίας Καζίνων να μετέχουν σε παιχνί¬ 
δια, στοιχήματα ή είσπραξη κερδών άμεσα ή έμμεσα δΓ 
άλλων προσώπων εντός του Καζίνου με το οποίο τελούν 
σε οποιαδήποτε από τις παραπάνω σχέσεις. 

Στους παραβάτες των παραπάνω απαγορεύσεων επι¬ 
βάλλονται οι ποινές της παρ. 5 του άρθρου 4 του Ν. 2206/ 
1994. 

5.4. Πληροφορίες 

Για τη χορήγηση πληροφοριών που αφορούν οικονομι¬ 
κές και άλλες δραστηριότητες του Κατόχου της Αδείας και 
τις σχετικές κυρώσεις ισχύουν οι διατάξεις των παρ. 7 και 
8 του άρθρου 4 του Ν. 2206/1994. 

Άρθρο 6 
Γ ενικές διατάξεις 

6.1. Ίδρυση Ανώνυμης Εταιρείας 

Γ ια την ίδρυση Ανώνυμης Εταιρείας από τον Κάτοχο της 
Αδείας σύμφωνα με την Ελληνική Νομοθεσία, απαιτείται 
Άδεια που χορηγεί με απόφασή της η Επιτροπή Επο¬ 
πτείας Καζίνων και εγκρίνεται από τον Υπουργό Τουρι¬ 
σμού σύμφωνα με το άρθρο 3 παρ. 16 και 17 του Ν. 2206/ 

1994. Η άδεια αυτή επιτρέπει την υποκατάσταση της Κοι¬ 
νοπραξίας από την Α.Ε. σε όλα τα δικαιώματα και υποχρε¬ 
ώσεις που απορρέουν από την παρούσα Άδεια. 

Προϋπόθεση για την έγκριση ως άνω μεταβίβαση είναι η 
υποβολή στην αρμόδια Επιτροπή των Καζίνων σχεδίου του 
καταστατικού της προς ίδρυση Ανώνυμης Εταιρείας, στο 
οποίο πρέπει υποχρεωτικά να αναφέρονται τα πλήρη στοι¬ 
χεία των μετόχων και των μετοχών τους. 

6.2. Μεταβίβαση δικαιωμάτων και υποχρεώσεων. 

Στο καταστατικό του Κατόχου της ΑδεΙας ή της παρα¬ 
πάνω (6.1.) Ανώνυμης Εταιρείας πρέπει υποχρεωτικά να 
περιέχονται οι όροι που αφορούν την μεταβίβαση δικαιω¬ 
μάτων και υποχρεώσεων της Επιχείρησης Καζίνο σύμ¬ 
φωνα με τις διατάξεις των παρ. 12 έως και 20 του άρθρου 
3 του Ν. 2206/1994. 

6.3. Κάθε διάταξη που θεσπίζει προνόμιο ή προνομιακή 
μεταχείριση υπέρ οποιουδήποτε φυσικού ή νομικού προ¬ 
σώπου σε σχέση με την Ιδρυοη και λειτουργία Καζίνου δεν 
ισχύει. Επίσης δεν έχουν ισχύ οι διατάξεις του Κεφαλαίου 
Β του Ν. 2160/1993 πλην του άρθρου 8 παρ. 1 και παρ. 2 
εδαφ. α', β', γ' και δ'. 

6.4. Οι στον Ν. 2206/94 προβλεπόμενες να εκδοθούν 
Υπουργικές αποφάσεις κατ’ ουδένα τρόπο θα αυξάνουν 
τις οικονομικές υποχρεώσεις του Κατόχου της ΑδεΙας ή 
θα επιβαρύνουν γενικώς την θέση του, δεδομένου ότι 
όλες οι οικονομικές υποχρεώσεις του Κατόχου της 
Αδείας, ορίζονται με την παρούσα Άδεια. 

Άρθρο 7 

Επίλυση διαφορών 

Με εξαίρεση τις περιπτώσεις για τις οποίες προβλέπε- 
ται στην Άδεια αυτή άλλος τρόπος ρύθμισης, κάθε δια¬ 
φορά, διένεξη ή διαφωνία του Δημοσίου ή του Ε.Ο.Τ. και 
της Κοινοπραξίας από την εφαρμογή της Άδειας αυτής, 
που αφορά την ερμηνεία ή την εκτέλεση των όρων της, 
την έκταση των δικαιωμάτων και υποχρεώσεων του Δημο¬ 
σίου και του Κατόχου της ΑδεΙας και γενικά οποιοδήποτε 
ζήτημα που θα προκύψει από την Άδεια αυτή λύεται από 
τα Ελληνικά Δικαστήρια, που εφαρμόζουν την ελληνική 
νομοθεσία συμπεριλαμβανομένου και του Νόμου 2206/ 
1994 «Ίδρυση, Οργάνωση, Λειτουργία, έλεγχος Καζίνων 
και άλλες διατάξεις» χωρίς να λαμβάνονται υπόψη οι δια¬ 
τάξεις του Ιδιωτικού Διεθνούς Δικαίου. 

Ο Κάτοχος της Αδείας ια της παρούσης συναινεί στην 
υπαγωγή του στην δικαιοδοσία και δωσιδικία των Ελληνι¬ 
κών δικαστηρίων στην Αθήνα και δια της παρούσας παραι- 
τείται κάθε δικαιώματος αμφισβητήσεως της δικαιοδο¬ 
σίας και δωσιδικίας αυτής με την προβολή λόγων ελλεί- 
ψεως αρμοδιότητας ή αλλλων λόγων. 

Άρθρο 8 

Δικαιώματα του Δημοσίου 

Η εκ μέρους του Δημοσίου ή του Ε.Ο.Τ. ή των οργάνων 
τους τυχόν ανοχή παράβασης ή καταστρατήγήσης κά¬ 
ποιου όρου της Άδειας αυτής σε καμμιά περίπτωση δύνα- 
ται να θεωρηθεί σαν έγκριση ή παραίτηση από δικαιώμα¬ 
τος του Δημοσίου ή του Ε.Ο.Τ. 

Αρθρο 9 

Παραίτηση από Δικαίωμα προς ακύρωση της Αδείας 

Ο Κάτοχος της Αδείας αναγνωρίζει την παρούσα Άδεια 
έγκυρη και ισχυρά και παραιτείται του δικαιώματος του ν' 
αμφισβητήσει αυτή για οποιοδήποτε λόγο ακόμα και για 
τις περιπτώσεις των άρθρων 178, 179, 281 και 388 του 
Α.Κ. 


Άρθρο 10 
Γενικοί όροι 

10.1. Αλληλογραφία 

Οποιαδήποτε επίσημη αλληλογραφία μεταξύ του Δημο¬ 
σίου και του Κατόχου της Αδείας θ’ αποστέλλεται στις πα¬ 
ρακάτω Διευθύνσεις. 

Εάν απευθύνεται προς την Επιτροπή Εποπτείας: 

ΥΠΟΥΡΓΕΙΟ ΤΟΥΡΙΣΜΟΥ 

ΕΠΙΤΡΟΠΗ ΕΠΟΠΤΕΙΑΣ ΚΑΖΙΝΩΝ 

ΟΔΟΣ ΑΜΕΡΙΚΗΣ 2 

5ος ΟΡΟΦΟΣ - ΓΡΑΦΕΙΑ 517-518 

105 64 ΑΘΗΝΑ - ΕΛΛΑΔΑ 

ΤΗΛ. 3221239 ΡΑΧ 3232605 

εάν απευθύνεται προς τον Κάτοχο της Αδείας 

ΗΥΑΤΤ ΠΕΘΕΝΟΥ ΗΟΤΕΙ.8 3Πά ΤΟΙΙΗΙδΜ 

(ΤΗΕ83ΑΙ.ΟΝΙΚΙ) 8.Α. 

Ναυάρχου Νικοδήμου 9 
ΤΗΛ. 3243271 

ή σε άλλη διεύθυνση που νομίμως θα γνωστοποιηθεί 
στο Υπουργείο Τουρισμού και τον Κάτοχο της Αδείας. 

10.2. Γλώσσα 

Το ελληνικό κείμενο της παρούσας Αδείας υπερισχύει 
οποιοσδήποτε μεταφράσεως. 

Άρθρο 11 

Η ημερομηνία ενάρξεως ισχύος της παρούσης Αποφά- 
σεως 

Η ισχύς της παρούσης αποφάσεως αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1994 

Ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 
-♦- 

Αριθ. 2076 ( 2 ) 

Τροποποίηση της υπ’ αριθ. 2032/1994 αποφάσεως του 
Υπουργού Τουρισμού. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

Ι.ΤοΝ. 2206/20.4.1994. 

2. Την υπ’ αριθμ. 920/1994 παρ. 9.2 απόφαση (ΦΕΚ 
422Β71994). 

3. Την υπ’ αριθμ. 2009/21.11.1994 απόφαση του 
Υπουργού Τουρισμού. 

4. Την υπ’ αριθμ. 2032/28.11.1994 απόφαση του 
Υπουργού Τουρισμού. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

6. Το από 5.12.1994 αίτηση του Δημάρχου Λουτρακιού, 
αποφασίζουμε: 

Τροποποιούμε την υπ’ αριθμ. 2032/28.11.1994 από¬ 
φαση του Υπουργού Τουρισμού ως εξής: 

Η προβλεπόμενη από την απόφαση αυτή προθεσμία 
των επτά (7) ημερών για την προσκόμιση αποδεικτικών 
κατάθεσης των προσφερθεισών χρηματικών προσφορών 

στον ειδικό λογαριασμό της Τράπεζας Ελλάδος, παρατεί- 
νεται για εφτά ημέρες. 

Οι προθεσμίες, που έχουν αρχίσει κατά την έκδοση της 
παρούσης, είναι είκοσι εννέα (29) ημερών από την έναρξή 
τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 1994 

ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην αριθμ. 1808/24.10.1994 απόφαση του Υπουργού 
Τουρισμού περί παραχώρησης πέντε (5) αδειών λειτουρ¬ 


γίας Καζίνων, που δημοσιεύτηκε στο ΦΕΚ 825/Β7 
3.11.1994 γίνονται οι εξής διορθώσεις - συμπληρώσεις: 

1. Στο σκεπτικό προστίθεται η εξής διάταξη νόμου. 

θ) Το άρθρο 57 του Ν. 2224/1994 ΦΕΚ 112Α7 
6.7.1994. 

2. Στην παράγραφο 8.4 της ως άνω Υπουργικής Απόφα¬ 
σης στο υπό στοιχείο γ που ρυθμίζει το ειδικό ετήσιο τέλος 
που θα αποδίδεται απ’ ευθείας στον ΕΟΤ στην υπ' αριθμ. 
3 τοποθεσία που αφορά τη νήσο Σύρο το ποσό σε δισεκα¬ 
τομμύρια δραχμές είναι 0.05 και όχι 0.15 όπως εσφαλ¬ 
μένα αναγράφεται. 

(Από το Υπουργείο Τουρισμού) 

ΕΘΝ Ι ΚΟ Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙ.ΕΧ 

22.3211 ΥΡΕΤ ΟΠ 

λειτουργούν καθημερινά από 8.00' έως 13.00 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 ΛΟ 1Λ1 

* Για φωτοαντίγραφα παλαιών τευχών στην οδο Σολωμομ 51 τηλ.. 5Ζ 48 ' * 1 Ί . „ _ 

•Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52 25 /13 5Ζ.48.04/ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος τηο ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΟΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου ή μέρους ουτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' Δρχ. 

β) » » » Β » 

γ) » » » Γ » 

δ) » » » Δ’ » 

ε) » » » Αναπτυξιακών Πράξεων » 

στ) » » » ΙΜ.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ & Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. 8ι Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


15.000 
30.000 
10.000 
30.000 
20.000 
10.000 
5.000 
10.000 
3.000 
200.000 
100.000 | 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









